Uvodė

Uvodė (rus. Уводь) – upė Rusijoje, daugiausia Ivanovo (pats žemupys Vladimiro) srityje; Kliazmos kairysis intakas (Okos baseinas). Prasideda Andrejevo pelkėse, Piscovo gyvenvietės apylinkėse. Teka į pietryčius, nuo Ivanovo – į pietus. Įteka į Kliazmą priešais Kovrovą. Didžiausi intakai: Uchtochma, Vjazma, Talša, Naromša (kairieji). Upės mityba mišri, daugiausia vandens gauna iš sniego tirpsmo. Užšąla lapkritį, atitirpsta balandį. Uvodės vanduo gausiai naudojamas vandens tiekimui, aukštupyje sudarytas Uvodės tvenkinys (plotas 13,6 km²). Upės nuotėkis reguliuojamas Volgos–Uvodės kanalu. Prie upės įsikūrę Ivanovo ir Kochmos miestai. Vandenvardis siejamas su žodžiu rus. уводь 'vieta prie vandens, pavandenė'. Šaltiniai